2005. aasta algul moodustas komisjon kõrgetasemelise töörühma CARS 21 ("21. sajandi konkurentsivõimeline mootorsõidukite reguleerimissüsteem"), mis tõi kokku kõik autosektori esindajad alates tootjatest kuni naftakompaniide ja tarbijaühinguteni. Töörühma ülesanne oli mõtiskleda enam kui 2 miljonile inimesele tööd andva ja maailmas selles valdkonnas juhtpositsioonil oleva Euroopa  autosektori tuleviku üle. 2005. aasta lõpuks koostas rühm lõpparuande, milles ta määras kindlaks järgmise kümne aasta jooksul vajalikud õiguslikku regulatsiooni käsitlevad meetmed. Selle eesmärk on parem õigusloome ning olemasolevate õigusaktide lihtsustamine.